CELEX: C2007/211/66
Language: da
Date: 2007-09-08 00:00:00
Title: Sag T-190/07: Sag anlagt den 31. maj 2007 — KEK DIAYLOS mod Kommissionen

8.9.2007   
            
            
               DA
            
            
               Den Europæiske Unions Tidende
            
            
               C 211/34
            
         Sag anlagt den 31. maj 2007 — KEK DIAYLOS mod Kommissionen
   (Sag T-190/07)
   (2007/C 211/66)
   Processprog: græsk
   Parter
   
      Sagsøger: KEK DIAYLOS (Peristeri Attikis, Grækenland) (ved advokat D. Katzimichalis)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Beslutning 23/II/2006 truffet af Kommissionen for De Europæiske Fællesskaber annulleres af de anførte grunde sammen med enhver anden akt eller enhver anden afgørelse truffet i forbindelse hermed af Kommissionen for De Europæiske Fællesskaber, annulleres.
            
         
               —
            
            
               Kommissionen for De Europæiske Fællesskaber tilpligtes at afholde sagens omkostninger og udgifterne til sagsøgerens advokats honorar i sagen.
            
         Søgsmålsgrunde og væsentligste argumenter
   Nærværende sag vedrører beslutning C(2006) 465 endelig udg., truffet af Kommissionen for De Europæiske Fællesskaber den 23. februar 2006, i hvilken sagsøgeren blev anmodet om at tilbagebetale et grundbeløb på 71 981 EUR, der var blevet ydet som forskud til »KEK XYNI« (1) som støtte i medfør af informationsprogrammet til den europæiske borger »PRINCE«, med renter på grund af ubegrundet forsinkelse og mangel på bevis for projektets gennemførelse. Sagsøgeren gør gældende, at Kommissionens beslutning savner grundlag, er behæftet med fejl og udtryk for magtfordrejning, og at den indeholder en fejlagtig og mangelfuld begrundelse.
   Sagsøgeren gør gældende, at i modsætning til Kommissionens fejlagtige og ubegrundede påstande, har sagsøgeren opfyldt alle de betingelser, der kræves i henhold til støttekontrakten, som sagsøgeren underskrev for at kunne deltage i det nævnte program, og såfremt der har været tale om forsinkelser på grund af objektivt påviste vanskeligheder, har sagsøgeren i tide underrettet Den Europæiske Unions kompetente organer.
   Sagsøgeren gør endvidere gældende, at ud over et første forskud på 71 981 EUR har KEK XYNI aldrig modtaget resten af støttebeløbet, selv om sagsøgeren mener, at det arbejde og de udgifter, der er udført inden for rammerne af dette program, overstiger dette beløb.
   Følgelig gør sagsøgeren gældende, at den anfægtede beslutning skal annulleres, idet den kun blev vedtaget, fordi selskabets personale fremsendte ufuldstændige oplysninger til Den Europæiske Unions organer, der udførte kontrol på stedet, idet der skete en udskiftning af personalet i programmet, og de nye ansatte kunne ikke fra første færd være fuldt informeret om alle de nødvendige oplysninger, der skulle indsamles og fremsendes med fuldstændige svar.
   
      (1)  Efter en vedtægtsændring den 12.4.2006 har selskabet KEK XYNI skiftet navn til »KEK DIAYLOS«.